CELEX: 62007TN0267
Language: et
Date: 2007-07-09 00:00:00
Title: Kohtuasi T-267/07: 9. juulil 2007 esitatud hagi — Itaalia versus komisjon

22.9.2007   
            
            
               ET
            
            
               Euroopa Liidu Teataja
            
            
               C 223/12
            
         9. juulil 2007 esitatud hagi — Itaalia versus komisjon
   (Kohtuasi T-267/07)
   (2007/C 223/18)
   Kohtumenetluse keel: itaalia
   Pooled
   
      Hageja: Itaalia Vabariik (esindajad: Avvocato dello Stato G. Aiello ja Avvocato dello Stato S. Fiorentino)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 27. aprilli 2007. aasta otsus K (2007) 1901 lõplik Euroopa Põllumajanduse Arendus- ja Tagatisfondi (EAGGF) tagatisrahastust 2006. eelarveaastal rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta osas, milles Itaalia kanda määratakse määruse (EÜ) nr 1290/2005 artikli 32 lõike 5 kohaselt 50 % käesolevas hagis käsitletavatest eeskirjade eiramisest või hooletusest tingitud tagasinõudmise puudumise finantstagajärgedest.
            
         Väited ja peamised argumendid
   Itaalia valitsus vaidlustas Euroopa Ühenduste Esimese Astme Kohtus komisjoni 27. aprilli 2007. aasta otsuse K (2007) 1901 — mis tehti teatavaks samal kuupäeval — Euroopa Põllumajanduse Arendus- ja Tagatisfondi (EAGGF) tagatisrahastust 2006. eelarveaastal rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta osas, milles Itaalia kanda määratakse määruse (EÜ) nr 1290/2005 artikli 32 lõike 5 kohaselt 50 % teatud eeskirjade eiramisest või hooletusest tingitud tagasinõudmise puudumise finantstagajärgedest.
   Oma nõude toetuseks viitab Itaalia valitsus otsusesse selliste juhtumite lisamisele, mille puhul komisjon oleks hoolsuskohustusest ja mõistliku tähtaja jooksul pidanud tegema sõnaselge otsuse varem, jättes kõik tagajärjed EAGGF-i kanda. Seda ka arvestades asjaoluga, et mitmete osas neist, olid komisjoni talitused avaldanud soodsat seisukohta.
   Itaalia valitsus esitas seega järgmised hagi alused:
   
               a)
            
            
               määruse (EMÜ) nr 595/91 artikli 5 lõike 2 ning samuti määruse (EÜ) nr 1663/95 artikli 8 rikkumine ja/või väär kohaldamine. EÜ artikli 253 rikkumine põhjenduse puudumisega;
            
         
               b)
            
            
               määruse (EMÜ) nr 729/70 artikli 8 lõike 2 ja määruse (EÜ) nr 1258/99 artikli 8 lõike 2 rikkumine ja/või väär kohaldamine. EÜ artikli 253 rikkumine põhjenduse puudumisega;
            
         
               c)
            
            
               määruse (EMÜ) nr 595/91 artikli 5 lõike 2 ja määruse (EÜ) nr 1663/95 artikli 8 ning samuti määruse (EMÜ) nr 729/70 artikli 8 lõike 2 ja määruse (EÜ) nr 1258/99 artikli 8 lõike 2 (seoses 500 000 eurost väiksemate summadega juhtumitega) rikkumine ja/või väär kohaldamine. EÜ artikli 253 rikkumine põhjenduse puudumisega (seoses 500 000 eurost väiksemate summadega juhtumitega).